146. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1091092/1630/Α/0012 της 17/28 Δεκ. 1990 (ΦΕΚ Β΄ 836) Υποχρέωση υποβολής δήλωσης φορολογίας για εισοδήματα από γεωργικές εκμεταλλεύσεις. Έχοντας υπόψη: Τις διατάξεις της περίπτ. η΄ της παρ. 1 του άρθρ. 11 του Ν.Δ. 3323/1955, όπως τέθηκαν με την παρ. 9 του άρθρ. 2 του Νόμ. 1882/1990. 2.Την ανάγκη διεύρυνσης της φορολογικής βάσης με την υποχρέωση υποβολής δήλωσης φορολογίας εισοδήματος από τους αγρότες που είτε με τη μέθοδο των θερμοκηπίων καλλιεργούν ορισμένη έκταση γης είτε εισπράττουν επιστρεφόμενο φόρο προστιθέμενης αξίας, αποφασίζουμε: Ορίζουμε όπως, από το οικον. έτος 1991, υπόχρεοι σε υποβολή δήλωσης φορολογίας εισοδήματος, ανεξάρτητα αν υπόκεινται ή όχι σε φόρο με βάση τις διατάξεις του Ν.Δ. 3323/1955, είναι οι αγρότες που εμπίπτουν σε μία τουλάχιστον από τις παρακάτω περιπτώσεις: α)Είναι κύριοι ή επικαρπωτές ή νομείς ή κάτοχοι γεωργικής γης, την οποία καλλιεργούν υπό κάλυψη (θερμοκήπια), εφόσον αυτή έχει έκταση από 2 στρέμματα και πάνω. β)Εισέπραξαν μέσα στο έτος που έληξε, για έσοδα που πραγματοποίησαν κατά το προηγούμενο αυτού έτους, επιστρεφόμενο φόρο προστιθέμενης αξίας από 300.000 δρχ.και πάνω. 27.Β.ε.141-146 Φόρος Εισοδήματος Φυσικών και Νομικών προσώπων 